Eleccions 27S: El pacte de Mas amb Junqueras deixa sense definir la ruta a la independència | Catalunya | EL PAÍS Catalunya\nCiU i Esquerra han de precisar els terminis per aconseguir la secessió i la via per dur-la a terme\nBarcelona 16 GEN 2015 - 00:20\tCET\nArtur Mas, al centre, amb el conseller Francesc Homs i la vicepresidenta Joana Ortega. Massimiliano Minocri\nL'acord aconseguit dimarts passat entre Artur Mas i Oriol Junqueras per celebrar les eleccions catalanes el 27 de setembre té diversos serrells pendents de tancar sobre el camí que cal seguir per aconseguir la independència. El president de la Generalitat va anunciar que CiU i Esquerra concorreran als comicis en llistes separades, però amb un “full de ruta” conjunt, en què hauran de confluir els posicionaments dispars que han mostrat els dos líders en els dos mesos que ha durat el seu desacord oficial.\nEl termini de la independència. Mas va dissenyar un pla per aconseguir la independència en el termini de 18 mesos, com va anunciar el 25 de novembre, en què advocava perquè la Cambra que sorgís de les eleccions redactés en aquest temps una Constitució catalana, que seria sotmesa a referèndum. En l'escenificació de l'acord de dimecres, Mas va eludir qualsevol termini per consumar la secessió, no va citar la paraula independència, ni tan sols, les eleccions plebiscitàries, que van ser una altra de les seves promeses en aquella conferència. D'altra banda, Oriol Junqueras, líder d'ERC, va declarar ahir a RAC1 que espera que el 2016 sigui l'any en què Catalunya “exerceixi la independència” si hi ha una majoria sobiranista en les eleccions del setembre. Fa amb prou feines tres mesos, el 17 d'octubre del 2014, a Junqueras li van saltar les llàgrimes quan va exigir a Mas que convoqués eleccions “per l'amor de Déu”, per “proclamar la independència com més aviat millor”.\nDates i lleis\n12 de gener. El Parlament català comença a discutir en comissió les esmenes de retorn als Pressupostos presentades per l'oposició. Mai no han prosperat i és d'esperar que Esquerra retiri les seves objeccions, perquè els comptes puguin seguir el tràmit.\n4 de febrer. És la data prevista per a l'inici del debat en ple dels Pressupostos per al 2015 i, com es preveu, per a l'aprovació final. Serà la primera escenificació del pacte, després que ERC hagués presentat una esmena a la totalitat que va acabar retirant al desembre.\n'Legislació d'Estat'. Mas va prometre que fins a les eleccions haurà d'aprovar-se “la legislació que sigui necessària” per “culminar les estructures d'Estat”. Esquerra donarà suport a totes les iniciatives en aquest sentit.\nEls acords municipals. L'acord de Mas i Junqueras considera “prioritari” que nacionalistes i republicans portin el seu pacte als ajuntaments després de les eleccions municipals del 24 de maig. Algunes candidatures d'ERC no veuen amb bons ulls la idea i ja s'han afanyat a puntualitzar que CiU no serà el seu soci preferent a l'hora de governar els pobles i ciutats de Catalunya i que s'obriran a altres aliances, fins i tot amb partits de l'esquerra, com passa en l'actualitat. La desmarcada més significativa ha estat la d'Alfred Bosch, alcaldable d'Esquerra a Barcelona i actual diputat al Congrés, que s'ha apressat a anunciar que pretén ser una alternativa a l'actual alcalde convergent, Xavier Trias, i que l'acord de Mas i Junqueras no condicionarà la seva estratègia.\nEls independents i les llistes. Una de les declaracions més insòlites de les últimes setmanes ha estat l'exigència d'Artur Mas a Esquerra que no inclogués persones de la societat civil en la seva candidatura i que reservessin per a ell i CiU aquest protagonisme. Els republicans van acabar acceptant la petició, però dimecres no es va parlar del tema. Falta aclarir si els dos partits entraran ara en una disputa per atreure a les seves llistes els independents. Una d'aquestes persones és Carme Forcadell, presidenta de l'Assemblea Nacional Catalana (ANC). Mas va reconèixer ahir a la nit a TV-3 que encara no ha tancat cap incorporació d'independents. El president de la Generalitat també va advocar en la seva conferència del novembre per esgotar la legislatura si no podia convocar eleccions plebiscitàries, però tampoc no ho complirà. Ahir a la nit va declarar que el pacte aconseguit amb Esquerra “no és la sortida ideal”, però, sí, la que s'ha acordat i que, per tant, la defensarà.\nEls Pressupostos. Oriol Junqueras va assegurar a l'octubre que no tornaria a votar mai més uns “pressupostos autonòmics”. Tot indica que no serà així i que els republicans iniciaran dilluns que ve una rectificació en tota regla i retiraran a les comissions del Parlament les 12 esmenes de retorn, que, igual que la resta de partits de l'oposició, han presentat als comptes elaborats per la Generalitat per a aquest any. Serà el primer tràmit abans de l'aprovació en ple, a principi de febrer i, a canvi, Esquerra confia en alguna concessió a càrrec de CiU, que els dos partits hauran de negociar en els propers dies, segurament a compte d'incrementar alguna partida en la reduïda despesa social.\nLa comissió Pujol. Esquerra ha salvat Mas, fins a tres vegades, de comparèixer en la comissió parlamentària d'investigació del cas Pujol, que afecta l'expresident català Jordi Pujol, imputat per la comissió d'un presumpte delicte fiscal, amb la seva dona i tres dels seus fills. El pacte fa preveure que els republicans seguiran ajudant CiU, malgrat proclamar que advoquen per una Catalunya independent “neta de corruptes”. Mas va declarar ahir a la nit la seva disposició a donar explicacions, però no va concretar sí aniria a la comissió d'investigació per ser interrogat pels partits.


El racó de Jenny: 2013\nCom ja sabeu, este any hem treballat el pintor Kandinsky.\nHem fet un grapat de quadres aprenent d'ell, encara que Kandinsky va passar per moltes etapes i en cada una pintava d'una manera.\nAixí que durant el curs ens hem posat mans a la feina i ens han surtit uns quadres fantàstics (i ho hem passat súper bé pintant).\nA partir del divendres podreu anar al MUCBE i vore una xicoteta mostra d'allò que hem fet i també les obres dels altres xiquets de l'escola i del Marqués de Benicarló i del Ángel Esteban.\nPublicado por Jenny en 20:19 1 comentari:\nEtiquetas: Activitats de l'aula, Pintura\nAniversari de Nicolás\nLa setmana passada vam celebrar l'aniversari del nostre company Nicolás.\nVam fer-li un grapat de dibuixos i, a més a més vam cantar-li "Aniversari feliç". Nicolás ens va convidar a esmorzar i ho vam passar tots la mar de bé.\nPublicado por Jenny en 19:54 Cap comentari:\nSant Jordi - Surt sol solet.\nCom he dit abans, este any hem après una cançó la mar de xula sobre sant Jordi i el sol solet.\nA més a més d'apendre la cançó també hem après a acompanyar-la amb les claves.\nMireu que bé ho fem...\nPublicado por Jenny en 20:40 1 comentari:\nEtiquetas: Activitats de l'aula, Festes, Música\nEste any també hem celebrat Sant Jordi, el dia del llibre.\nHem contat un grapat de contes, hem fet mandales de la Llegenda, també un iman, hem aprés una cançó xulíssima i com no, han vingut a classe els nostres companys de 5é i 6é per a dramatitzar-nos contes.\nEsta última activitat, als xiquets de la classe els va encisar i la veritat és que raó no els faltava perquè tots els xiquets i xiquetes del 3r cicle ho van fer la mar de bé. Felicitats.\nPublicado por Jenny en 17:45 Cap comentari:\nEtiquetas: Activitats de l'aula, Festes, Teatre\nEl passat 10 d'abril vam anar d'excursió a Barcelona, més concretament al Cosmo Caixa.\nCom ja sabeu, l'excursió no sols va ser de xiquets sinò que també ens van acompanyar els pares (són uns marxosos i s'apunten a tot!!jejeje).\nEn el Cosmo Caixa vam poder gaudir de l'activitat del Planetari Bombolla. Allí vam poder vore els planetes, les estrelles, el sol... i tot acompanyat d'unes explicacions molt pròpies per a xiquets de 5 anys.\nDesprés vam anar a dinar al parc del museu i una volta carregats d'energia vam estar un parell d'hores provant i experimentant amb tots els invents que hi havien al museu (que no són pocs).\nRes, l'excursió va ser un éxit i un bon record de l'etapa d'infantil. :)\nPublicado por Jenny en 10:43 2 comentaris:\nEste mes també ha sigut el meu aniversari. També ho vam celebrar en classe i per a mi va ser un dia molt especial, ja que és el tercer i últim any que ho he pogut celebrar amb els meus "macarrons".\nBé, com en tots els aniversaris vam esmorzar tots junts, me van cantar i me van fer el millor dels seus dibuixos.\nGràcies sol solets!!\nPublicado por Jenny en 10:13 Cap comentari:\nAniversari de Douae\nEste mes d'abril hem tingut l'aniversari de la nostra companya Douae.\nDouae ens va portar coc ràpid i coc de xocolate que havia fet sa mare. Vam esmorzar tots junts, vam cantar-li aniversari feliç i vam fer-li el millor dibuix del món.\nPublicado por Jenny en 21:55 Cap comentari:\nL'últim dia d'escola abans de les vacances de Pasqua vam fer una mica de festeta i ens vam berenar tots junts farinoses de xocolate.\nEstaven boníssimes i vam xalar un grapat!!\nPublicado por Jenny en 16:21 Cap comentari:\nEncara que ha passat un poquet de temps ací va un recull de fotos de la setmana fallera 2013.\nEixa setmana vam anar al MUCBE per a vore els ninots indultats de totes les falles, vam fer el nostre nitot de falla (gràcies a Maite per la seua súper ajuda), vam donar els premis del concurs de dibuix i vam cremar la nostra falla!!!\nEn resum, ens ho vam passar genial!!!\nPublicado por Jenny en 16:00 Cap comentari:\nEtiquetas: Activitats de l'aula, Festes


L'e-week veu les TIC com una oportunitat però alerta dels seus riscos | Osona.com\nL'e-week veu les TIC com una oportunitat però alerta dels seus riscos\nper Redacció Osona.com , 18 d'abril de 2015 a les 09:00 |\nEulàlia Hernàndez, en la seva ponència. Foto: UVic-UCC\nL'onzena edició de l'e-week, la setmana digital de Vic, s'ha tancat aquest divendres al migdia amb una conferència sobre la promoció dels grups de música a l'era digital a càrrec del músic dels Catarres, Jan Riera, i del director de cinema, Pol Aregall. Aquesta sessió ha posat el punt i final a cinc dies de reflexió al voltant dels tres eixos de la setmana: els joves, la connectivitat i l'emprenedoria. Professionals de sectors molt diversos, com la sociologia, la informàtica, l'empresa o la comunicació, han intercanviat punts de vista sobre els canvis que han generat les noves tecnologies a la societat. La majoria d'experts han coincidit a remarcar les noves oportunitats que genera la innovació en l'àmbit de la tecnologia, però també han alertat dels riscos que pot tenir si no s'utilitza correctament.\nDilluns passat, el rector de la UVic-UCC, Jordi Montaña, va inaugurar la setmana i va destacar la importància que la Universitat l'aculli i l'impulsi. Per a Montaña, les jornades de l’e-week permeten “fer una reflexió fonda i ajuden a entendre la nova tecnologia”. El primer dia de conferències es va dedicar a abordar l'ús de les TIC en la socialització dels joves en una taula rodona formada per tres experts. Joel Feliu, investigador de la UAB, va assenyalar l'escletxa que hi ha en l’ús de les noves tecnologies entre els nois i noies i va avisar del perill que suposa deixar de banda la meitat femenina de la població. Per la seva banda, Eulàlia Hernàndez, investigadora de la UAB, va explicar que els joves utilitzen Internet per informar-se sobre temes de salut, però va alertar que les aplicacions ofereixen informació “superficial” i no donen solucions “reals”. Per últim, el coordinador de la càtedra de TICSalut de la UVic-UCC, Marc de San Pedro, va explicar el concepte de “salut digital”, que va definir com "el conjunt de noves tecnologies sorgides a l’entorn de salut".\nEl rector, Jordi Montaña conversant amb Xavier Ferràs, degà de la Facultat d’Empresa i Comunicació. Foto: Adrià Costa\nLes novetats tecnològiques també han suposat un canvi important en altres àmbits, com la comunicació, l'empresa, l'educació o la cultura. La periodista i excorresponsal de Televisió Espanyola, Rosa Maria Calaf, va assegurar dimecres en una conferència a l'Aula Magna que els mitjans prioritzen ara la “quantitat per sobre de la qualitat”. “Es barreja la informació amb l'opinió”, va alertar. En un altra xerrada, el periodista i cap de continguts digitals d'El Periódico, Saül Gordillo, va apel·lar al “sentit comú” per utilitzar les xarxes correctament. Gordillo creu que amb les tecnologies es camina cap a un model que passa per “vendre per uns pocs cèntims només la informació que interessi a cada usuari”. Tant ell com Calaf assenyalen els riscos de la informació gratuïta, que no veuen sostenible ni lliure “perquè està lligada a la publicitat”. Tot i això, estan convençuts que hi ha camp perquè els mitjans creixin gràcies a les noves tecnologies.\nDijous, en una conferència a la Sala Segimon Serrallonga, el consultor Genís Roca va parlar de l'impacte digital al màrqueting. Roca va ressaltar la importància de les bases de dades, que considera essencials perquè les empreses s'adaptin a l'Internet “dels serveis i de les coses”. “Amb les dades podem segmentar i prioritzar”, va explicar el consultor.\nL'onzena edició de l'e-week s'ha tancat aquest divendres amb una conferència del director de cinema, Pol Aregall, i un dels membres dels Catarres, Jan Riera. Tots dos han explicat com ha canviat la comunicació i la promoció dels grups de música en la nova era digital. “Amb l'arribada d'internet ha arribat la pirateria”, ha lamentat Riera, que entén els discos “com un element més de promoció”. “Ara vivim dels concerts en directe, que no es poden piratejar”, ha confessat el músic. Aregall i Riera han tancat la xerrada presentant per primera vegada el videoclip del seu últim disc, “Big Bang”.\nInternet, e-week, digital, Universitat de Vic-Universitat Central de Catalunya, emprenedoria, Jordi Montaña, Saül Gordillo, Genís Roca


La Policia Local de Blanes registra 300 denúncies durant els primers 15 dies d’estat d’alarma | Ràdio Palafolls\nHome Salut Coronavirus La Policia Local de Blanes registra 300 denúncies durant els primers 15 dies d’estat d’alarma\nMarc Ferri , abril 2, 2020\t / 417 0\nAquesta és una de les xifres registrades des del dilluns 16 de març fins al passat diumenge dia 29 per part del cos local de seguretat blanenc, i que s’ha donat a conèixer durant l’última reunió del Gabinet Tècnic Assessor del consistori.\nSegons ha informat l’Ajuntament de Blanes, durant la trobada s’ha fet balanç de les dues primeres setmanes d’aplicació de l’estat d’alarma decretat pel govern espanyol per fer front a l’expansió del coronavirus, i entre les actuacions analitzades es recullen principalment dades com les persones i els vehicles identificats, així com actes-denúncia contra el decret d’estat d’alarma.\nDurant els primers 15 dies en què s’ha mantingut en vigor la mesura, la Policia Local de Blanes ha identificat prop de 1.500 vehicles –entre els quals no es comptabilitzen els del primer cap de setmana del 14 i 15 de març-, així com s’han aixecat també un total de 305 actes-denúncia, amb sancions que poden anar des dels 100 fins als 30 Mil euros.\nL’Ajuntament ha informat que, malgrat que la major part han estat primeres denúncies, el cos de la Policia Local s’ha trobat també amb diverses persones reincidents, a les quals s’han aplicat sancions més elevades. En altres casos, afegeix el consistori, la persona denunciada, ja fos perquè anava a peu o en cotxe sense causa justificada, també ha rebut altres penalitzacions afegides de la Policia Local per alguna falta o delicte. Segons informa l’Ajuntament, aquest ha estat el cas d’una persona que va ser aturada ahir al centre de la vila per part de la Policia Local i que circulava amb el seu vehicles sense motiu justificat. Un cop identificada, els agents policials van comprovar que es tractava d’una persona sobre la qual hi havia una ordre de cerca i captura per part del Cos Nacional de Policia de Madrid, per la qual cosa va acabar sent detinguda. En altres casos, ha informat l’Ajuntament, també s’han detingut persones que circulaven amb el carnet de conduir retirat o per faltes de respecte als agents de l’autoritat.\nParal·lelament, el cos local de seguretat de Blanes ja ha anunciat que intensificarà els controls de cara a una eventual arribada de vehicles per Setmana Santa.\nMarc Ferri, març 26, 2020\nEl PSC creu que no es pot demanar als afectats per coronavirus que ho comuniquin\nMalgrat reparteix entre avui i dijous mascaretes infantils\nMarc Ferri, març 18, 2020\nRàdio Palafolls enceta una programació d’acompanyament al confinament


La Cotorra de la Vall: DIA 27 OCTUBRE: Es confirma un brot educatiu a Tavernes. Avui, al País Valencià hem tingut 1.066 casos nous, 19 defuncions i 15 brots\nDIA 27 OCTUBRE: Es confirma un brot educatiu a Tavernes. Avui, al País Valencià hem tingut 1.066 casos nous, 19 defuncions i 15 brots\nLa Conselleria de Sanitat de la Comunitat Valenciana ha actualitzat les dades de la pandèmia del Covid-19. En les últimes 24 hores, el territori valencià ha registrat un total de 1066 nous contagis, 19 morts i 15 nous rebrots.\nUn dels brots confirmats per la Conselleria de Sanitat s'ha donat a Tavernes, amb 7 afectats d'origen educatiu. El centre, el CEIP Alfàndec, té afectat una de les classes del cicle superior, els alumnes de la qual i els familiars han quedat confinats. Alguns dels casos, entre ells una professora, es varen conéixer el passat dissabte i ahir se'n comunicaren uns altres entre l'alumnat, Avui la Conselleria ha efectuat la confirmació oficial del brot. De tota manera, i atés que les proves a familiars encara continuen i continuaran demà a Gandia, és pot donar el cas que augmente el nombre d'infeccions.\nLa resta de brots els informem al final de l'actualització de dades.\nACTUALITZACIÓ DE DADES 27 D'OCTUBRE\n📌 1.066 NOUS casos positius PCR:\n- 50 a la província de Castelló\n- 400 a la província d'Alacant\n- 614 a la província de València\n- 2 no assignats\n📌 Total casos confirmats per PCR: 56.990\n📌 1.018 persones ingressades en data d'avui:\n- 100 a la província de Castelló, 12 pacients en UCI\n- 342 a la província d'Alacant, d'aqueixos 65 en UCI\n- 576 a la província de València, d'aqueixos 70 en UCI\n📌 ALTES: 588\n- 235 a la província d'Alacant\n- 306 a la província de València\n🔖 Total PCR + Test Ràpids realitzats: 1.344.234\n- 44 residències de majors\n- 6 centres de diversitat funcional\nHui dia, hi ha casos positius en 44 residències de majors (5 a la província de Castelló, 14 a la província d'Alacant i 25 a la província de València) i 6 centres de diversitat funcional (2 a la província de Castelló i 4 a la província de València).\n- Treballadors nous positius: 26\nActualització brots de coronavirus: 15 nous brots\n• L'Alqueria de la Comtessa: 4 casos. Origen centre educatiu.


Herois - La Sotana\nL’esport no m’interessa ni m’agrada perquè mai m’ha importat el més mínim guanyar o perdre. Ni molt menys competir o allò tan tronat de participar. Les cartes ja fa temps que estan marcades i sempre és molt més divertit que et valorin pel que tens que no pas pel que fas perquè mentint per aquí i enganyant per allà et construeixes a tu mateix segons el gust i els interessos de cada interlocutor. La sinceritat és per qui té set d’aigua i va a dormir d’hora. Sempre he viscut segons l’emoció del moment, una mica passat de moda i amb el pas lleugerament canviat. Això m’ha comportat problemes i desil·lusions, però quan ets esquerrà tancat i una mica imbècil és normal venir tarat de sèrie.\nRecupero el fil. L’esport és un gran eufemisme de la guerra, una cosa eminentment femenina, mentre que la masculinitat es forja a l’exèrcit. Per ser un home de veritat cal haver fet el servei militar, a artilleria concretament. Però si l’esport té èpica tot canvia i pot ser arribar a ser absolutament excepcional amb independència del resultat. Els neoromàntics ens estirem en un triclini i parlem dels qui ens han fet posar la carn de gallina: el canell de John McEnroe, la fe de James J. Braddock, el trash talking de Larry Bird, Alberto Tomba en una sauna, la llengua de Richard Virenque, Seve Ballesteros sortint d’un bunker. I la tragicomèdia dels perdedors? Lendl a Wimbledon, Tyson i aquell baixar de cap a l’infern més fondo, Perico al pròleg del Tour, el Madrid de la quinta del Buitre, el Barça davant la Jugoplastika, Ben Johnson en pantalla panoràmica.\nCal buscar aquell component diferencial que dota l’esport d’una mística única, el gen que converteix la genialitat, la imperfecció, l’anomalia i la diferència en una poció tan addictiva que et fa emocionar davant la pantalla i creure que la vida hauria de ser allò i només allò; i recitar fins al fanatisme que el teu dia a dia no és res ni serà mai res.\nTinc ganes d’ensenyar-te una cosa. Agafa’m de la mà que et duré ben lluny, en un viatge marítim per trobar els nostres herois encara immaculats. Ens posarem cursis i anirem als peus del Vesubi per veure Diego Armando Maradona. Tanca els ulls i obre’ls de nou, que estem a les grades de San Paolo, ple a rebentar, per veure un canvi de guàrdia històric entre 60.000 napolitans despitats. Sí, exacte, ve la Juve campiona de Trapattoni, Platini i Laudrup i avui li fotrem mà. El sud magrejant el nord, la joia de la corona de la Fiat i els Agnelli en fila india, el preservatiu a la boca i el cul ben obert. Hem arribat beguts al camp i només em queda mig gram a la butxaca. Però no pateixis que això és Nàpols i em dic Antoni Vidal. Maradona i la seva capacitat de maniobra. I que bé Giordano, com defensa Bagni, la col·locació de Carannante… Una colla de matats, quatre legionaris per passar l’estona, però m’agafes pel coll quan Diego gambeteja per la zona de tres quarts, zig-zag, molt ràpid, trenca Scirea, cau Pioli, i Cabrini l’ha de fotre a terra! És falta. I el gol per l’esquadra. Tota la púrria cridant d’emoció. Que no és San Antonio, que és Maradona! Lavatevi, terroni! Aquest i mil greuges més us els foteu pel cul.\nEstàs una mica marejada i pàl·lida de tantes emocions. Baixem primer als vestidors perquè paguem deu mil pessetes al senyor de la gorra de plat, que se’t refrega una mica i jo no sóc dingú per negar-li una cosa tan raonable. Quan era un adolescent tenia un amic que em deixava el pis per follar. Sovint tornava abans d’hora i treia el cap i la polla simultàniament per l’habitació. La noia, és clar, s’espantava i més quan li deia: “folla amb mi, mecagum Déu, què més et dóna si ja hi ets posada?”.\nEstic masclista i això t’emprenya, però tot canvia quan anem a la zona noble i parlem amb Maradona. Es troba en la plenitud i li queden cinc anys del millor futbol hagut i per haver. Em cauen les llàgrimes com un nen petit. M’abraça i te’l mires amb aquella cara de nina lacada, una mica sorpresa i alhora contenta: tens al davant el millor jugador de la història, més gran que qualsevol Messi, l’home que està desafiant l’ordre establert des d’una ciutat que fa dos mil anys que va caient a trossos; el paio que es penja un equip a l’esquena, per merdós que sigui, i el fa sempre campió amb l’única condició que davant hi hagi un abusananos, es digui Juventus, Milan o la República Federal d’Alemanya. És que no el veus! Fes com jo i agenolla’t, que se’ns emporta de festa en una ruta per carrerons, pizzeries, locals amb billars, barra americana, llums de neó, americanes blanques voleiant pel sostre i ta-ta-ta amb paquets de tabac de contraban. Mou-te i no paris, regira’t com una ballarina, que la nit és plena de carreteres secundàries i les hem d’agafar totes en contra direcció.\nEts tan bonica com difícilment avaluable. Em mires de tan a prop que és impossible saber què hi ha en els teus ulls verds merdosos. Els tanques i en els viaductes dels teus somnis et deixes anar com si fossis la reina de les neus o una princesa immortal d’un món llegendari. T’estimo fins i tot drogada. Estem marejats, entresuats, sufocadíssims sota els efectes d’una eufòria que de tan permanent sembla norma, mirall i sonsònia. Sortim fora el carrer i veus els llums dels cotxes i els gats que s’amaguen. De cop i volta, una bafarada d’aire calent, els ulls entelats i un calfred als ossos mentre caminem pel port (una mica confusos, ho recordo bé), fins que ens aturem davant aquell estranyíssim hotel amb els llums de neó brillants i sentim la calor de la nit com si un tren de mercaderies passés sobre el cel.\nJosé Luis de Vilallonga deia que les dones s’han de consumir de forma preferent en el seu lloc d’origen, però en aquest cas i tenint en compte que no ets napolitana, seràs tu qui em consumeixis a mi perquè jo sóc d’on vull i l’escrit és meu. I te’m poses a sobre molt violentament fins que em xiuxiueges tota l’alineació i els suplents del partit d’avui. Saps que això m’encanta, que em posa perro perdut.\n— I que guapo que estava Laudrup.\n— Calla i llepa, puta.\nI em fas tot allò que vull que em facis, i sempre mirant-me a la cara perquè saps que només així arribo a l’orgasme sincer: el del tremolor sobtat i el parpelleig febril fins que caic rendit al llit. I ja desfibrat i buit només voldria ser a casa la iaia, amb la flassada fresca i neta, i la certesa que demà hi haurà un croissant amb nata de Can Mir sobre la llarga taula de fusta i vidre del menjador. T’aixeques llardosa, vas a la dutxa i et veig des del llit en un joc estrany de miralls. Et voldria dir quatre coses boniques més enllà que m’agrades i m’interesses, però et conec bé i sé que em diràs idiota. I això que tinc uns versos per tu, alguna cosa copiada com “la nostra conversa va ser dolça i breu…”. Prefereixo sortir a la terrassa, trabucar-me a la balconada i escopir la nostra saliva contra el buit. Li costa molt desenganxar-se dels llavis. Potser hi ha lefa i és per això que tarda ben bé cinc o sis segons en arribar a terra.


Equipaments àrea de fumadorsascensorbarbar de la piscina botigues a l'hotelbugaderiacafeteriacaixa forta casinocentre de negocisconsergediscoteca/dj equipaments per a persones amb discapacitatshabitació familiarinstal·lacions per a reunions i banquets lloguer de bicicletesrestaurant s'admeten animals de companyia saló servei d’habitació VIPservei de cangurservei de llançadoraservei d'habitacionsservei d'habitacions 24 htransport hotel/aeroportvisites turístiquesZones públiques amb Wi-Fi\nbany d'aigua termal calentabanyera d'hidromassatgecamp de golf (a 3 km) camp de golf (en el mateix lloc)centre esportiuesplai esports d'aigua (motoritzats) esports d'aigua (no motoritzats)jardímassatge piscina (infantil) piscina cobertapiscina exterior pistes de tennis pistes d'esquaix platja privada sala de jocssauna saunaspa Internet a les habitacions\nConvenientment situat a Phuket, Sea Pearl Villas Resort és una base ideal des d'on explorar aquesta ciutat fantàstica. L'hotel no està massa enfora del centre de la ciutat: només a 1. Km, i normalment només es triga 45 minuts per arribar a l'aeroport. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Ujjain, Teatre Sphinx, Kathu Go Kart. Les instal.lacions i els serveis que proveeix Sea Pearl Villas Resort asseguren una estada plaentera als seus clients. L'hotel ofereix aparcacotxes, visites turístiques, servei d'habitacions 24 h, transport hotel/aeroport, aparcament de cotxes per garantir el més gran comfort possible als seus clients. L'ambient de Sea Pearl Villas Resort es reflexa en cada habitació. escriptori, cafetera/tetera, connexió a internet (cortesia), reproductor de DVD/CD, caixa forta a l'habitació són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), sauna, banyera d'hidromassatge, spa, jardí. Sigui quin sigui el motiu del seu viatge, Sea Pearl Villas Resort és una selecció idònia per a la vostra estada a Phuket.


...i arriba un dia en què no et reconeix ...\nA Catalunya hi ha més de 40.000 persones amb Alzheimer. El 60% de les persones que les cuiden no són professionals\nAURE FARRAN Actualitzada el 03/05/2011 00:00\n260x366 COMPANYS DE PER VIDA La Madrona Solé mira amb tendresa el Jaume, el seu home, malalt d'Alzheimer des de fa 14 anys. / MANOLO GARCÍA COMPANYS DE PER VIDA La Madrona Solé mira amb tendresa el Jaume, el seu home, malalt d'Alzheimer des de fa 14 anys. / MANOLO GARCÍA\nLa Madrona Solé i el Jaume Freixa fa 59 anys que estan casats. Tota una vida. Ell en té 88 i ella 80. Ara fa 14 anys, el Jaume va començar a oblidar algunes coses importants i van anar al metge. Era un moment en què encara no es parlava gaire de l'Alzheimer i el metge no va saber posar nom a una malaltia que avui comparteixen unes 40.000 persones a Catalunya. Eren temps en què el diagnòstic es feia gairebé per eliminació. "L'hi vaig detectar jo -explica la Madrona-, i fins i tot ara quan hi penso me n'adono que se'm van escapar alguns indicis. Hi va haver algunes coses que en un principi vaig atribuir al fet que s'havia despistat". El Jaume somriu quan sent parlar la Madrona, tot i que no és gaire conscient del que explica. Té una expressió molt dolça i la Madrona explica que la malaltia li ha canviat el caràcter. "Sí, però cap a millor. Tenia molt mal caràcter abans i ara s'ha amansit una mica, tot i que té els seus moments. Ja m'hauria agradat que tota la vida hagués tingut el caràcter d'ara!". Això no és usual, ja que moltes vegades el canvi de caràcter del malalt és cap a pitjor, i pot arribar, fins i tot, a l'agressivitat. Anna Escolà, especialista en neuropsicologia, assegura que quan diagnostiquen la malaltia a un familiar comença "un procés de dol": "És la pèrdua d'aquella persona que coneixies i que es va convertint en una altra de molt diferent. La seva personalitat es va desdibuixant".\nViure per cuidar\nLa vida de la Madrona avui és cuidar del Jaume, com abans havia cuidat els pares i els sogres. De fet, el 60% dels cuidadors d'aquest tipus de malalts a Catalunya no són professionals. La majoria, un 78%, són dones. Com la Madrona, que, tot i que projecta un optimisme i una força inesgotables, ha de passar moments molt difícils. Ho explica la M. Carmen Fuentes, presidenta de l'Associació de Familiars de Malalts d'Alzheimer de l'Hospitalet, que li dóna un suport important: "Li dedica les 24 hores del dia i ho fa amb una afectuositat que és envejable. A part que són privilegiats perquè també tenen una filla que està sempre pendent d'ells", comenta la M. Carmen. De fet, puntualment, cada dimecres, la Madrona agafa el cotxe i se'n van, ella i el Jaume, a casa de la filla, a Corbera de Llobregat. És el dia en què mengen tots junts, amb la filla, el gendre i el nét. Un nét a qui el Jaume sovint no reconeix. "Fins i tot a mi no em reconeix de vegades. Pot semblar un moment molt difícil, però no t'ho has d'agafar malament. Ja ho saps, que és la malaltia".\nLa Madrona viu pel Jaume. "Ara ja hi ha dies, fins i tot, que el poses davant d'un plat i no sap què ha de fer -explica-. Doncs em té a mi per aixecar-me i ajudar-lo a portar-se la forquilla a la boca". Continuarà a casa mentre sigui possible i no es planteja la possibilitat de portar-lo a una residència. "Realment m'hauria de veure molt al límit -reconeix-. Si els he cuidat a tots, ara em toca cuidar-lo a ell. I a mi? Qui em cuida? L'àngel de la guarda, suposo". En té cura ella pràcticament sola. "Per què vull una dona? Perquè se'l miri? Per això ja me'l miro jo", diu. Entre molts familiars de malalts d'Alzheimer, que amb el seu esforç estalvien més de 5.500 milions d'euros l'any a la Generalitat, és habitual pensar que ningú no en tindrà cura com ells. "Hi ha moltes coses -explica Escolà- que els fan sentir culpables, especialment deixar el malalt fora de la seva atenció. Hi ha a qui costa d'entendre que fer-ho serà també en benefici del malalt. I si parlem de la decisió de portar-lo a la residència, de vegades és un veritable drama. Alguns pensen que els estan abandonant".\nLa Madrona dóna gràcies pel suport que ha trobat a l'AFA de l'Hospitalet de Llobregat ( www.alzheimer hospitalet.cat ). Ofereixen formació, serveis, suport material i, sobretot, acompanyament emocional al familiar. La seva presidenta, la M. Carmen Fuentes, també va perdre fa uns anys el seu marit per l'Alzheimer. Tenia només 58 anys i l'hi havien diagnosticat 4 anys abans. Encara que es pensi que és una malaltia que afecta només les persones grans, també hi ha casos d'Alzheimer en joves. Va ser un cop. A l'Associació hi troben la comprensió que no troben enlloc més. "Ningú que no hagi passat per aquest procés no pot entendre pel que estàs passant. Necessiten alliberar una mica l'angoixa que senten", comenta. Quan va perdre el seu marit es va anar involucrant cada vegada més amb l'entitat i ara pràcticament hi dedica tot el dia, i de manera voluntària. "Quan has viscut una situació com aquesta i saps l'angoixa que se sent i com és de dur, pots entendre el sentiment que té aquella persona. Des del moment que et diuen que el teu familiar està malalt d'Alzheimer cada dia el perds una mica. Cada dia mor alguna cosa, un record, un no reconèixer els fills... Hi ha dies en què tu tampoc no el reconeixes, perquè s'ha tornat violent o perquè t'acostes per fer-li una carícia i et respon amb brusquedat perquè interpreta que li vols fer mal. I tampoc no t'hi pots comunicar. És donar-los totes les hores del dia i la resposta que pots tenir, de vegades, és una empenta. Això és molt dur", assegura la M. Carmen. Ho confirma Anna Escolà: "Cuidar un malalt d'Alzheimer pot deixar seqüeles importants. Deixes de ser tu mateix durant molts anys. Hi ha un risc de dol complicat quan mor el malalt. La vida ha girat al voltant d'ell tant de temps que han oblidat qui són. Depressió, ansietat i altres trastorns emocionals, qui més qui menys en presenta". De moment, el Jaume i la Madrona continuaran junts, a casa. Conclou la Madrona: "Jo només demano a Déu que em deixi cuidar-lo, i l'endemà que ell se'n vagi, ja em puc morir jo. No sé si m'ho concedirà".


Agroturystyka Lipscy leczna Polònia - Ofertes d'hotels amb els MILLORS DESCOMPTES EN LÍNIA\nNowa Wolka 2, Spiczyn, leczna, leczna, Polònia, 21-077 - Molt bona ubicació - Veure al mapa\nMés informació sobre Agroturystyka Lipscy\nTant si es tracta d'un viatge de plaer com si és de negocis, Agroturystyka Lipscy és una elecció d'allotjament magnífica quan visiten leczna. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAgroturystyka Lipscy també ofereix moltes instal.lacions per enriquir la seva estada a leczna. Mentres estan allotjats en aquestes meravelloses instal.lacions, els clients poden gaudir de transport hotel/aeroport, aparcament de cotxes, instal.lacions de barbacoa, servei de llançadora, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent pesca, esports d'aigua (no motoritzats), jardí. Sigui quina sigui la seva raó per visitar leczna, el Agroturystyka Lipscy és el lloc perfecte per una estimulant i emocionant escapada.


Turisme de Subirats | El Mercat del Préssec d’Ordal arrenca de nou\nPublicat a les 07:43h a Destinació, Enoturisme, Fires i Events, Gastronomia, Mercat del Préssec d'Ordal, Préssec d'ordal, Qualitat\tper\tTurisme Subirats\nEls dies 30 i 31 de maig hi haurà les primeres parades de préssec al Mercat del Préssec d’Ordal a Sant Pau d’Ordal\nJa tenim aquí el Mercat del Préssec d’Ordal. Durant tots els caps de setmana dels mesos de juny, juliol i agost, trobareu el mercat a la Plaça Subirats de Sant Pau d’Ordal, en horari de 9 a 14 hores. Ara més que mai consumeix producte de proximitat, de qualitat i directa del camp.\nUs garantim totes les mesures necessàries d’higiene, seguretat, autoprotecció i distanciament social segons el protocol establert per les autoritats sanitàries competents. L’espai del mercat tindrà canvis respecte a les edicions anteriors, la zona de la Plaça Subirats estarà tancada al trànsit, i la zona de compra estarà delimitada amb un accés únic d’entrada i una sortida. Al punt d’accés hi haurà dispensador de gel hidroalcohòlic i guants per la desinfecció de mans, també cartells informatius amb les mesures de seguretat i d’higiene. L’accés a l’interior del mercat estarà controlat per personal de l’Ajuntament de Subirats. La Policia Local i membres de Protecció Civil vetllarà per la mobilitat per l’entorn del mercat, el trànsit i la zona d’aparcament delimitada. Els pagesos prenen totes les mesures necessàries i se’ls hi ha adreçat la informació amb instruccions concretes i les mesures específiques de seguretat i d’higiene que s’hauran de prendre.\nEnguany no es farà el tradicional maridatge de préssec i cava, en canvi els cellers participants podran vendre el seu producte al públic final en dies concrets mitjançant un calendari. També hi haurà altres productes elaborats a Subirats com la mel o melmelades artesanes.\nCom a novetat, s’ha dissenyat una experiència de compra per minimitzar la concentració de persones a l’interior del mercat fomentant la compra de manera àgil, el client podrà comprar les caixes de préssecs amb un sistema de recollida amb cotxe controlat. El carrer Ponent facilitarà la zona d’aparcament per la recollida del producte, sistema conegut com a stop and go. Passat el carrer Zamenhof fins a la plaça Subirats serà destinat a càrrega limitada i d’un sol sentit. Hi haurà vigilància i control d’accés. La baixada a la Plaça Subirats en cotxe només serà possible per anar al pàrquing del mercat, carregar la compra o per als productors i comerços locals.\nLa inauguració d’enguany serà el diumenge 07 de juny a les 11 hores en directe per streaming a través del canal de YouTube de Turisme Subirats, una inauguració virtual per celebrar la 15a edició del Mercat del Préssec on els protagonistes seran els mateixos productors locals i les parades de préssec d’Ordal.\nUs hi esperem! Viu Subirats!


«M’agradaria molt algun any compartir el vestuari amb el meu germà» - El Periòdic d'Andorra\nPublicat el Divendres, 9 d'agost de 2019 | 03:00 h\nEl jugador del València Basket, Quino Colom, entrena amb la selecció espanyola.\nQuino Colom (Andorra la Vella, 1988) va fitxar fa unes setmanes pel València Basket i actualment es troba concentrat amb la selecció espanyola per disputar el Mundial. És germà de Guille Colom, jugador del BC MoraBanc Andorra.\n–Estrenarà la temporada contra el MoraBanc, a casa, li deu fer una gran il·lusió.\n–La veritat és que sí, és un bon inici. Jugar el primer partit contra el meu germà serà especial, encara que sabem que ho hem de fer el millor possible.\n«El València Basket té un dels millors estils que es pot tenir, tothom ho sap i s’ha de demostrar a la pista»\n–A mitjans d’abril vindran al Poliesportiu, també deu tenir la data marcada en vermell.\n–Ja hi he jugat dues o tres vegades. Sempre fa il·lusió però al final t’acostumes. És un partit més però estarà tota la família a la graderia i el meu germà al davant. Sempre és especial.\n–Se sent satisfet per haver fitxat pel València?\n–Sí, és un gran club en una gran ciutat a prop de casa i que jugarà Eurolliga. Competeixen molt bé, té un dels millors estils que es pot tenir, tothom ho sap i s’ha de demostrar. Espero que obtinguem moltes victòries.\n–Per què pren aquesta decisió?\n–Reunia tot el que jo volia, tenen una idea de club molt bona. Són molt competitius. Reuneix una mica tot el que buscava.\n«Segueixo molt el MoraBanc, serà un equip molt competitiu que estarà lluitant per entrar als play-off»\n–Torna a Espanya i estarà a prop de la família.\n–No era una cosa que buscava sí o sí, però s’agraeix. Si es donava el cas, millor. Al final, l’ACB és la lliga més competitiva que hi ha a Europa, és bo. I els meus millors quatre anys els he passat aquí. Vull fer gaudir i poder gaudir amb la gent d’aquesta competició.\n–I cada any va a més.\n—Sí. Aquest any hi ha hagut un munt de fitxatges de renom i de qualitat. Cuiden molt el nivell, tant a la zona mitjana com a l’alta. Ha pujat de tots els equips, inclosos els de la baixa. És més competitiva, més dura i a vegades jugarem Eurolliga i no tindrem temps de preparar els partits ACB. Haurem d’estar concentrats tot l’any, fer molts partits. Estic en un dels clubs més grans del bàsquet espanyol.\n–Què aportarà al València?\n–Intentaré aportar molt ofensivament i ajudar als companys, vull treballar millor els espais. En defensa vull fer una línia molt dura i agressiva. Intentaré ajudar a l’equip el màxim de partits possibles.\n«Des de fora és molt fàcil opinar, però vaig escollir competir amb la selecció espanyola per raons òbvies»\n–Com veu el nou MoraBanc?\n–El segueixo molt perquè és a on està el meu germà. Ells comencen amb molts jugadors nous i per a mi són més desconeguts. Hauré de veure com reaccionen. Han fet una aposta bastant pel físic, hem de veure com els hi surt. Serà un equip molt competitiu, estaran lluitant per entrar als play-off i segur que també faran un gran paper a l’EuroCup.\n–Com valora la darrera temporada que va fer el MoraBanc?\n–La lliga és tan competitiva que és molt difícil complir els objectius. Van estar lluitant fins al darrer partit però al final van patir una mica, encara que a l’EuroCup van fer un gran paper.\n–Ara està amb la selecció. Quin és l’objectiu al Mundial?\n–Tenim moltes ganes. Hem estat lluitant i anar al Mundial amb una selecció com l’espanyola és el màxim.\n«Tornar al MoraBanc sempre és una possibilitat, potser algun dia ajuntem els nostres camins però no es pot controlar»\n–Què diu a aquells que l’han criticat per haver escollit competir amb Espanya i no amb Andorra?\n–Des de fora és molt fàcil opinar. Per a mi els dos països són germans. Vaig escollir competir amb la selecció espanyola per raons bastant òbvies i perquè també ho sentia així en el seu moment. Sempre desitjo el millor a la selecció d’Andorra. El temps m’ha donat la raó. Respecto aquesta opinió però s’ha d’intentar entendre els altres jugadors. És una situació peculiar que no té res de dolent, no tinc cap problema amb Andorra.\n–Contempla tornar a casa?\n–Tornar sempre és una possibilitat. Potser algun dia ajuntem els nostres camins amb el MoraBanc. Però no pots controlar el futur.\n–Com és jugar contra un germà?\n–És estrany. Perquè tu vols guanyar. M’agradaria molt algun any compatir el vestuari amb ell. Ara estem aquí amb els germans Hernangómez i es veu la complicitat que tenen.


Publicat el Dilluns, 27 Juliol 2020 12:31\nEivissa celebra les Festes de la Terra més solidàries donant suport a la cultura local i les entitats Creu Roja i Càritas.\nL’alcalde d’Eivissa, Rafa Ruiz, i la regidora de Festes, Montse García, han presentat aquest matí el programa de Festes de la Terra 2020 que enguany, adaptades a les mesures sanitàries i de prevenció que es requereixen en aquests moment, tenen un important component solidari i de suport a la cultura local.\nPer a l’alcalde d’Eivissa, Rafa Ruiz, ‘ara més que mai, és una oportunitat per donar suport als artistes i a la cultura local, i també per a que el públic de la ciutat d’Eivissa es senti identificat, conegui i aprofundeixi en el treball que es realitza a la nostra illa. Com a Ajuntament, en aquests moments tenim clar que hem d’estar al seu costat, és difícil, però en la mesura de lo possible i les circumstàncies volem que vegin el nostre suport i els hi sigui útil’. ‘D’altra banda, també és moment per ajudar als que més ho necessiten, als esdeveniments farem recollida de productes de necessitats bàsiques per a dues entitats que han estat més actives i més necessàries que mai durant el confinament i el viscut posteriorment, Creu Roja i Càritas’, ha dit l’alcalde d’Eivissa, Rafa Ruiz.\nPer la seva banda, la regidora de Festes, Montse García, ha explicat que, ‘durant aquestes festes, demanam a la ciutat d’Eivissa que mostri la cara més solidària que té, que s’impliqui. Durant els concerts que es realitzaran al baluard de Santa Llúcia es farà la recollida d’aliments que aniran destinats a Creu Roja i Càritas i els mateixos concerts tenen un component solidari com per exemple el del 5 d’agost d’Ivan Doménech ja que la venda dels disc anirà destinada a la investigació de la Cura pel Hunter’.\nEl programa de Festes de la Terra s’inicia el 31 de juliol, a les 22 hores al baluard de Santa Llúcia, amb el discurs inaugural de les Festes de la Terra a càrrec de l’alcalde d’Eivissa, Rafa Ruiz, i posteriorment tendrà lloc el concert inaugural de la banda de Música d’Eivissa amb un pianista de renom com és Andreu Riera qui ha resultat guanyador d’importants premis com el Infanta Cristina (Madrid), l’Internacional Jacinto Guerrero (Madrid), l’Internacional Frederic Mompou ( Barcelona) o el Premi Bärenreiter de l’Internacional Mozart (Salzburg).\nEl dia 1 d’agost, a les 20 hores es retransmetrà a través de les xarxes socials de l’Ajuntament el primer del vídeos d’Eivissa baila Salsa amb una masterclass amb els ballarins i ballarines internacionals i professors i professores de ball Lucía Medina, Silvia Guerrero, Luís Muníz, Alejandro Valenzuela, Julen Bautista, Daniel Naccarato i Jamina Melendo, amb el discjòquei Leo Spina. El segon vídeo s’emetrà el dia 3 d’agost.\nDiumenge 2 d’agost, a les 19 hores al passeig de s’Alamera tendrà lloc la Trobada d’artesans i oficis d’Eivissa.\nDimecres 5 d’agost, a les 19 hores Missa de Santa Maria amb el Cor Ciutat d’Eivissa a les 19 hores a la Catedral d’Eivissa.\nPosteriorment, a les 21 hores al baluard de Santa Llúcia, tendrà lloc l’acte oficial de lliurament de les Medalles d’Or de la Ciutat d’Eivissa.\nUn dels moments més emotius del programa de les festes de la Terra d’enguany serà l’entrega de la Medalla d’Or Ciutat d’Eivissa a l’Àrea de Salut d’Eivissa i Formentera. Un reconeixement, que des de totes les forces polítiques s’atorga a la tasca que han realitzat per combatre la COVID-19.\nPer a l’alcalde d’Eivissa, Rafa Ruiz, ‘tot l’esforç del personal sanitari s’ha fet des de la dedicació i la vocació absoluta, amb la incertesa d’un virus que veiem enfora i que ens ha canviat el nostre dia a dia. Han demostrat que l’aposta dels governs progressistes per la Sanitat Pública és una mesura d’igualtat entre les persones, que les vides importen i molt i que per això necessitam d’un sistema sanitari públic fort i amb personal. Per tot això, per reconèixer la seva tasca, professionalitat, entrega i per la Sanitat Pública com alcalde d’Eivissa aquesta és segurament la Medalla d’Or més emotiva que podré entregar’.\nPosteriorment a l’acte de lliurament de la Medalla d’Or de la ciutat d’Eivissa, començarà el concert d’Ivan Domènech que presenta el seu nou disc «15 años a dúos», acompanyat de la banda amb Joan Barbé, Jano Blanco, Fernando Hormigo i Rolfi Calahorrano i, amb la col·laboració dels artistes Chris Martos, Joaquín Garli i David Serra. La recaptació de la venda de discs anirà destinada a la investigació de la cura pel Hunter.\nDijous 6 d’agost, a les 22 hores al Baluard de Santa Llúcia, l’artista Miguel Barranco oferirà el seu espectacle ‘Renacer flamenco’, un espectacle de música i ball flamenc dirigit per Miguel Barranco que estarà acompanyat d’artistes locals com Ana Cabello, Tania Martínez, Miranda Herrera, Celia Guardiola, Cristian Martínez, Leilah Broukim, Giselle Miramon, Nieves Portas, Ismael Rodriguez, Desiré Paredes, Ramses Puentei Juanjo Fermandez.\nDissabte 8 d’Agost tendrà lloc l’homenatge a Guillem de Montgrí i el discurs institucional al mirador de la plaça d’Espanya.\nTots els esdeveniments al baluard de Santa Llúcia tenen aforament limitat. També es podran seguir en streaming a través de les xarxes socials de l’Ajuntament d’Eivissa. Les entrades són gratuïtes i es podran aconseguir a www.eivissa.es a partir de demà dimarts 28 de juliol.\nPer altra banda, als esdeveniments i concerts que tindran lloc al programa de Festes de la Terra es farà recollida de productes de primera necessitat per al Banc d'Aliments de Càritas i Creu Roja. En referència a quins són els productes prioritaris que les entitats necessiten per a la distribució de productes de primera necessitat són aliments: llet, tonyina, fruita i verdura en conserva; pasta, arròs, llegum en conserva, salsa de tomàquet, fuet.\nHigiene personal: gel de dutxa; pasta de dents; xampú; raspall de dents, maquinetes d’afaitar masculines i femenines.\n· Programa de les Festes de la Terra en pdf


El Govern estudia els acords del Parlament per impugnar-los - Diari de Terrassa\nLa portaveu de l'Executiu en funcions, Isabel Celaá. EFE/JJ Guillén/Archivo\nEl Govern estudia els acords del Parlament per impugnar-los\nEFE 28.09.2019 | 04:00\nEl Govern ha anunciat aquesta nit que està "estudiant el contingut" de les iniciatives aprovades aquest dijous al Parlament de Catalunya "per impugnar i actuar jurídicament contra les citades resolucions".\nEl Parlament ha aprovat una resolució en la qual reivindica la "legitimitat de la desobediència civil i institucional" per defensar "drets civils, polítics i socials" i ha reviscut escenes de tensió després de la presó decretada per a set membres dels Comitès de Defensa de la República (CDR).\nLa Cambra ha aprovat també una resolució de la CUP -que ha rebut el suport de JxCat i ERC, el vot en contra de PSC, comuns i PPC, mentre que els diputats de Ciutadans no han votat- que reivindica el 1-O com un "referèndum legítim i legal". La iniciativa, a més, subratlla la "legitimitat de la desobediència civil i institucional, com a instruments en defensa d'aquells drets civils, polítics i socials que puguin ser lesionats".El text invoca resolucions sobiranistes prèvies que van ser tombades pel Tribunal Constitucional, la qual cosa ha motivat els advertiments dels lletrats.\nAmb els vots a favor de JxCat, ERC i la CUP, el Parlament ha aprovat també una resolució en la qual es demana la "retirada" dels efectius de la Guàrdia Civil que es troben a Catalunya, així com la dimissió de la delegada del Govern, Teresa Cunillera. I en una altra resolució impulsada pels independentistes, es planteja una resposta institucional a la sentència del 'procés' que passada pel "exercici del dret a l'autodeterminació" i per reclamar una "amnistia" si hi ha condemnes.\nEn el seu comunicat, el Govern cita totes aquestes resolucions per advertir que ja les està estudiant per actuar contra elles.


La veritat sobre el nou pla d’internet gigabit de Verizon - Tecnologia | Juliol 2022\nLes connexions a Internet gigabit ràpides s'estan convertint en ofertes estàndard de proveïdors d'Internet a tot el país. Amb empreses com Comcast, AT&T, Cox i Google que posen la infraestructura de fibra en determinades zones, ara es troba a l’abast l’internet gigabit per a la llar mitjana.\nQuè tan ràpid és una connexió de gigabit? Amb aquesta velocitat, els clients poden descarregar una pel·lícula HD de dues hores de 5 GB en aproximadament 25 segons. Ara, va ràpid.\nNo és tan divertit: segons Informe sobre l'estat d'Internet d'Akamai per al quart trimestre del 2016, la velocitat mitjana de descàrrega de les llars dels Estats Units encara se situa en una mitjana de 17 Mbps. Una pel·lícula de 5 GB trigarà aproximadament 40 minuts a baixar-se a aquest ritme.\nA principis d'aquesta setmana, Verizon va anunciar que s'unirà al partit gigabit amb el llançament de la seva 'FiOS Gigabit Connection'.\nL’actualització està inicialment disponible per a residents de Nova York, Nova Jersey, Filadèlfia, Richmond, Va., Hampton Roads, Va., Boston, Providence i Washington, D.C., però esperem que s’expandeixi gradualment a altres ciutats aviat.\nNota: Verizon ja està provant el gigabit wireless 5G en algunes zones.\nSegons Verizon, aquest nou pla de gigabit estarà disponible immediatament per un preu mínim de 70 dòlars al mes. 70 $ per velocitats de gigabit? Ara, aquest és un preu molt baix per a una connexió ultra ràpida. Si és exactament el que diu que és, és realment un 'preu revolucionari'. O bé?\nNo és prou gigabit, no prou 70 dòlars\nBé, segons informa Ars Technica, el preu de 70 dòlars només és per a clients nous que encara no tinguin el servei Fios de Verizon. Els clients existents de Fios que vulguin actualitzar poden afrontar fins a 200 dòlars al mes per a la connexió gigabit. I aquest és el preu estàndard.\nFins i tot llavors, els clients nous encara hauran de pagar les despeses addicionals dels encaminadors i altres taxes que haurien de sumar la seva factura mensual més enllà dels càrrecs anunciats de 70 dòlars al mes.\nEl propi lloc web de Verizon tampoc no està clar sobre aquest preu. Tot i que afirma que el preu de 70 dòlars no és un preu promocional, el seu lloc web afirma que encara depèn dels descomptes promocionals.\nEl preu estàndard encara es fixa en 195 dòlars al mes, fins i tot per als nous clients, que es redueix a 70 dòlars mitjançant un descompte en línia de 10 dòlars i un descompte “especial” de 115 dòlars, que podria caducar al cap de 12 o 24 mesos.\nAfegir més a la confusió és que els preus no són normalitzats per als subscriptors existents. Sembla que el preu d’actualització de subscriptors existents depèn de quins siguin els preus actuals del seu pla. No hi ha cap preu exacte.\nvirus que canvia la contrasenya de Windows 10\nPer exemple, un client de 150 Mbps que ja paga 75 dòlars al mes podria actualitzar-se a una connexió gigabit per 20 dòlars més al mes, però pot ser que altres subscriptors hagin de pagar preus més alts o menors segons els seus plans. Com dèiem, confús.\nA pitjor lloc, els clients existents no sabran les seves tarifes d’actualització fins que el sistema de comandes en línia de Verizon s’acceleri el 30 d’abril. Els clients existents hauran d’esperar-lo i “tornar en línia al cap de pocs dies” per comprovar exactament. preu\nAh, i per cert, les velocitats mitjanes de la “connexió FiOS Gigabit Connection” de Verizon es van fixar entre 750 i 940 Mbps descàrregues i 880 Mbps.\nTanca, però tot i així no és prou la connexió de gigabit com el seu nom indica.\nQuè penses? Estàs emocionat amb els plans gigabit de Verizon, malgrat la confusió que sonen ara mateix? Feu-nos un comentari!\nMés històries imprescindibles:\nUn minut és necessari perquè algú cloni la teva veu\nAplicacions malicioses que infecten milions de telèfons intel·ligents i tauletes!\nPreocupació sobre la privadesa? Què necessiteu saber sobre el nou Amazon Echo\ntreure el màxim partit al roku


Hotel Fitas Oda Istanbul Turquia - Ofertes d'hotels amb els MILLORS DESCOMPTES EN LÍNIA\nBekar Sokak, Beyoglu, Istanbul, Turquia, 34050 - Veure al mapa\nBarri Beyoglu Beyoglu Sisli Eyup Sultanahmet Sisli Sultanahmet Sisli Sisli Beyoglu\nOferint allotjaments de qualitat al compres, els restaurants districte de Istanbul, Hotel Fitas Oda és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Fitas Oda, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, seguretat 24 hores, botiga de conveniència, servei de neteja diari, repartiment de queviures.\nL'ambient de Hotel Fitas Oda es reflexa en cada habitació. televisió de pantalla plana, tauleta en l'habitació, mirall, sabatilles, sofà són només algunes de les comoditats a la vostra disposició. L'hotel ofereix instal.lacions fantàstiques, incloses bitlles, billar, ping pong, jardí, sala de jocs, per ajudar-vos a relaxar després d'un carregat dia a la ciutat. Sigui quina sigui la seva raó per visitar Istanbul, el Hotel Fitas Oda és el lloc perfecte per una estimulant i emocionant escapada.\nTots els tipus de viatgers (355) Parelles (118) Viatgers en solitari (139) Famílies amb infants petits (34) Famílies amb infants grans (7) Grups (58)


Dimecres 3 de novembre, Girona: Concentracions de suport a les treballadores de ISS i CLECE acomiadades – CGTCatalunya\nInici > General > Notícies > Dimecres 3 de novembre, Girona: Concentracions de suport a les treballadores de ISS i CLECE acomiadades\nDimecres 3 de novembre, Girona: Concentracions de suport a les treballadores de ISS i CLECE acomiadades\nISS i CLECE, empreses a les que els centres hospitalaris ICO i Josep Trueta de Girona tenen subcontractat el servei de neteges, practiquen l'assetjament i la repressió contra les treballadores que reclamen els seus drets legals.\nConcentracions el 3 de novembre a Girona, davant l'entrada de l'Hospital Josep Trueta:\n- Matí a les 10h.\n-Tarda a les 17h.\nLa companya Loli que treballava per ISS en la secció del ICO (oncologia) ha estat sancionada amb una falta molt greu per motius de baixa producció de forma reiterada. L'han acomiadat.\nISS ha posat a la Loli en el seu punt de mira des de que fa un temps va guanyar una sentència en la qual exigia el pagament del mateix plus que cobren la resta de treballadores del Trueta. Des de aquell moment l'empresa no ha parat d'intentar venjar-se i així ja la va intentar acomiadar interposant-li una sanció per baix rendiment (els mateixos motius que ara esgrimeix) la qual la Loli va guanyar i va haver de ser readmesa. Ara ISS torna a l'atac amb una nova sanció i acomiadant de nou a la companya. A més, els responsables de ISS l'han estat intimidant, construint falses acusacions i practicant l'assetjament moral, provocant que l'estat anímic de la Loli es trobi greument afectat.\nEn els casos de la Virginia i de l'Antonia acomiadades per CLECE i que desenvolupaven el seu treball en l'hospital Josep Trueta, els seus contractes estaven finalitzant i per tant les corresponia entrar com a fixes ja que estaven en els primers llocs de les llistes de la borsa de treballadores. Les companyes han reclamat el seu dret i han denunciat les irregularitats dels seus contractes que estaven lligats a causes productives. Les jornades dels contractes també presentaven irregularitats.\nEl fet es que CLECE ha optat per fer fixe a una altre treballadora menys conflictiva vulnerant l'ordre de la borsa i així eliminar a les que s'atreveixen a reclamar el que legalment els correspon. Cal dir que la borsa de treballadores és una de les conquestes que les companyes van aconseguir temps enrera amb les seves lluites.\nDesprés de la Reforma Laboral som més que mai mercaderia de baix cost per als empresaris, avui ja ningú té un lloc de treball garantit. Ja no en fan prou en fer-nos pagar la seva crisi, ara ens acomiaden i ens condemnen a l'incertesa de l'atur.\nNomés la solidaritat, la unitat i l'acció ens retornaran avui la dignitat i els drets que les lluites socials van aconseguir ahir.\nImpunitat patronal, explotació, empobriment i repressió contra la classe treballadora activa, aturada, jubilada, submergida, empresonada, "il.legal"... fins on es creuen que la nostre paciència pot aguantar?\nCapitalisme és crisi!!!\nLa CGT de Girona fa una crida a participar solidàriament en les concentracions de suport contra aquests acomiadaments i per un conveni just i una neteja digne en l'hospital.\n>>> Dimecres 3 de novembre a Girona, pel Matí a les 10h. i per la Tarda a les 17h. davant l'entrada de l'Hospital Josep Trueta.\nagenda, Mobilitzacions laborals, Neteja


Els pressupostos suposen una retallada addicional de 14.300 milions\nEl govern espanyol ha presentat avui els pressupostos, que inclouen canvis en l'impost de societats però no en l'IVA. Les pensions es mantenen igual i els sous dels funcionaris continuen congelats. La despesa dels ministeris cau un 16,9%. Exteriors és el més afectat, un 54% menys\nJOAN FAUS Madrid 30/03/2012 17:00\nEl govern espanyol ha aprovat avui els pressupostos per a aquest any, que inclouran una retallada de 27.300 milions d'euros amb menys despesa i més ingressos de recaptació fiscal. D'aquesta xifra l'executiu ja ha programat una retallada de 13.000 milions, és a dir que ara li falten 14.300 milions més que estalviarà amb una reducció del 16,9% de la despesa dels ministeris, millores de la recaptació fiscal i sense tocar l'IVA ni les pensions.\nPer passar d'un dèficit del 8,51% fins al 5,3% aquest any cal estalviar uns 34.000 milions, dels quals uns 17.800 corresponen a l'administració central (per passar del 5,10% del 2011 al 3,5% del 2012). Però, segons ha explicat el ministre d'Hisenda, Cristóbal Montoro, a aquest 1,6% de l'estat central cal afegir-hi un 0,9% addicional en interessos del deute, finançament d'altres administracions, prestacions no contributives de la Seguretat Social i pensions de classes passives. La suma són els 27.300 milions, dels quals ja s'han estalviat 8.900 amb l'estalvi de despesa i 4.100 amb la pujada de l'IRPF anunciada a finals de desembre. És a dir, el conjunt de l'Estat ha d'ajustar 44.500 milions, dels quals 27.300 corresponen al govern central i uns 15.455 a les comunitats autònomes.\nEn la roda de premsa posterior al consell de ministres, Montoro ha dit que s'obtindran 12.314 milions amb millores de recaptació d'impostos, que ja inclouen els 4.100 de l'IRPF. El ministre ha pronosticat que les mesures suposaran un augment del 14,3% de la recaptació. Per exemple, amb l'impost de societats s'espera recaptar 5.350 milions amb les limitacions de les deduccions per a les grans empreses i més dividends per a les fonts estrangeres.\nA més, es preveu recaptar 2.500 milions més amb gravàmens especials, per exemple amb una redistribució de l'impost al tabac per lluitar contra el contraban, un tipus del 8% pels diners estrangers que vénen a Espanya o del 10% per aflorar diner negre. També s'espera recaptar 4.100 milions amb la pujada de l'IRPF, aprovada a finals del 2011.\nLa recaptació de l'impost de societats s'ha desplomat més d'un 60% en els últims cinc anys. Ha passat d'uns 44.000 milions el 2007 a 16.000 el 2011. Tot i que el tipus oficial del tribut és del 30%, els grans grups empresarials es poden beneficiar de deduccions i bonificacions i acabar pagant només el 9,9% dels seus beneficis.\nA més, els pressupostos mantenen els sous dels funcionaris congelats. La vicepresidenta i portaveu del govern espanyol, Soraya Sáenz de Santamaría, ha dit que els comptes públics i l'atur viuen una “situació límit” però ha subratllat que la “consolidació” de la despesa no serà “a qualsevol preu”.\nLa despesa dels ministeris serà de 65.803 milions en relació amb els 79.209 milions dels pressupostos del 2011. El ministeri d'Exteriors és el que pateix una retallada més gran de la despesa, del 54%, seguit pel de Foment, que es redueix un 34%. Hi ha també una retallada significativa en cooperació i en polítiques actives d'ocupació.\nEls pressupostos seran de 122.083 milions d'euros, fet que suposa una disminució del 9,6% respecte a l'any anterior. La xifra, però, no inclou les despeses en transferències econòmiques a altres administracions, la despesa pendent d'exercicis anteriors ni la contribució al mecanisme d'estabilitat europeu.\nMontoro ha dit que són “els pressupostos més austers de la democràcia” i suposen un “ajust molt dur” que suposa “renunciar a molts programes de despesa, però és la forma d'equilibrar al més aviat possible” els pressupostos i acabar amb la crisi i frenar l'atur.


Els nostres símbols | Catalunya Catalana\nCategory Archives: Els nostres símbols\nJuliol 4, 2001 · 7:41 pm\nA les acaballes del segle XIX el romanticisme com corrent renovadora a Europa va estar lligat al ressorgir dels nacionalismes europeus.\nNacions sense estat com Catalunya, Irlanda, Grècia, Euskadi o els països balcànics varen iniciar un procés de recuperació de les tradicions, la llengua i les costums nacionals que obriren pas a les reivindicacions de llibertat i sobirania. Aquest procés a Catalunya es va anomenar La Renaixença , com capdavanters trobem en Pere Aldavert, Àngel Guimerà i en Francesc Matheu que editen o col·laboren a la revista del mateix nom: “La Renaixença”. La Renaixença va prendre a totes les manifestacions artístiques àdhuc esportives (Palestra), i el símbol triat d’aquesta Renaixença va ser l’Au Fènix, símbol mitològic de l’animal que reneix de les seves pròpies cendres.\nEl despertar del nacionalisme català va coincidir amb el modernisme com art renovador i trencador amb l’encallament artístic vuitcentista. Aquesta relació del modernisme amb el catalanisme va fer que els símbols nacionalistes com la senyera i l’Au Fènix apareguessin tot sovint a les capçaleres de publicacions i als edificis modernistes catalans.\nL’Au Fènix possiblement te uns orígens maçònics, la maçoneria era puixant dintre del món cultural de finals del segle XIX i es va reflexar en molts detalls arquitectònics modernistes. La maçoneria volia trobar a l’Antic Egipte els orígens de l’Au Fènix, a la religió imperant a l’antiga civilització egípcia l’element “renaixença”, com tornar a néixer després de la mort era un motiu recurrent. No tant sols a l’Antic Egipte va ser emprat el símbol de l’Au Fènix, també a Mongòlia, Grècia i Roma va ser considerat com símbol de renaixença i eternitat.\nPer això va ser adaptat pel catalanisme polític i artístic, l’Au Fènix simbolitzava el renaixement després de la mort, Catalunya tornava a renéixer de les seves cendres després de segles d’ocupació i espoli per part dels estats espanyol i francès. Curiosament a Grècia també es va adoptar amb la mateixa simbologia i l’estat grec que va sorgir després de la Guerra d’Independència contra l’ocupant turc va instituir l’Ordre del Fènix com reconeixement de la renaixença de l’hel·lenisme durant segles occit i reclòs sota la dominació otomana.\nHotel Comtes de Barcelona al PAsseig de Gràcia de Barcelona


¡El tren només passa una vegada! - Carles Marcos\n¡El tren només passa una vegada!\ncarlesmarcos 07/05/2018 Articles Hacer un comentario\nM’avorreixen aquests “gurus” que viuen del “si vols pots!”. Aquesta falsa autoajuda que alguns “professionals” abusen i es fan servir fins i tot quan les persones, clients, estan amb una salut deteriorada. La psicologia i especialment aquest coaching, tan deïficat per ser “superfashion”, ha de ser una altra cosa. Digues a un depressiu que “si vol, pot!” I el mínim que et pot dir és que et vagis a fer punyetes.\nAquestes frases es diuen des de la NO empatia cap al client i així van les modes de les pseudoterapias. “No hi ha res que no puguis resoldre”. En el fons és no hi ha res com dir el que vols sentir i pim pam pum. El canvi segurament està en aquesta ajuda per facilitar-te un canvi d’actitud que no es fa de la nit al dia i que necessita d’un acompanyament sincer i des de l’empatia cap al que està patint l’altre i tractant i dialogant des de l’escolta i no des la “frase” que tot i ser bonica i tenint el seu sentit en algun context no l’ajuda al client. Definitivament, m’avorreixo aquest estil del “Jo puc vèncer la por, jo puc conquerir la meva felicitat”, “La vida em donarà recompenses si més no ho esperi”, “Aprenent a acceptar els canvis sense combatre’ls aconsegueixo la pau” … Apa! Bon dia tingueu !!!!\nActitutCoachingLes meves experiènciesPsicología


Actualitzada 16/09/2021 a les 08:08\nLa portaveu a la Paeria té el suport de l'altre edil davant de la líder del partit || Carrizosa afirma que aquesta decisió no té valor a l'estar tots dos expedientats\nEl procés de desintegració de Ciutadans després dels seus pèssims resultats a les últimes eleccions generals, amb nombroses fugues i enfrontaments interns, viu un dels episodis més curiosos a l’ajuntament de Lleida, en qué té tres regidors. La líder del grup, Ángeles Ribes, forma part del corrent crític del partit, Renovadors, com també un altre edil, José María Córdoba, mentre que l’altra regidora, Maria Burrel, és la coordinadora del partit a Lleida.\nLa direcció del partit va acordar al juliol expulsar Ribes i Córdoba després que es neguessin que la primera fos rellevada com a portaveu a la Paeria per Burrel, i ara estava tramitant la seua expulsió a través d’una resolució que pel que sembla podria haver-se fet efectiva ahir. Tanmateix, Ribes i Córdoba van expulsar Burrel del grup municipal dimarts a la tarda, segons la informació facilitada ahir pel grup.\nLa líder del partit a Lleida està en minoria al grup davant dels dos edils que seran expulsats\nEn un comunicat, va afirmar que aquesta decisió es va adoptar per la “nul·la voluntat” de Burrel “per continuar treballant en el si del grup municipal”. “Després d’una breu reunió, es va acordar dur a terme el procediment formal d’expulsió mitjançant un escrit a l’alcaldia”, va detallar. Així mateix, va indicar que “la regidora Burrel passarà a tenir consideració de no adscrita”.\nNi Ribes ni Burrel no van voler fer declaracions, però el líder del partit a Catalunya, Carlos Carrizosa, va afirmar a aquest diari que “les decisions que adoptin dos militants incursos en un expedient disciplinari no tenen cap valor ni a escala del partit ni de l’ajuntament”, per la qual cosa es va mostrar totalment convençut que no hi haurà cap problema perquè Burrel sigui la representant del grup de Ciutadans a la Paeria.\nDe tota manera, acabi com acabi, aquest culebró suposarà un nou canvi en el ple de la Paeria, que ara ja compta amb un edil no adscrit, Sergio González, exmembre de Junts.\nA més, en el que va d’aquest mandat, els dos regidors del Comú han passat del govern a l’oposició i han dimitit els edils Regina Cairol (ERC), Anna Campos (Junts) i José Luis Osorio (Cs).


ALBORAIA PER LA CULTURA: de febrer 2012\nNaix a Alboraia un nou concepte de diari i volen celebrar-ho amb tots nosaltres.\nPublicat per APC a 18:52 Cap comentari: Enllaços a aquest missatge\nLa Junta Local contra el càncer i l'Ajuntament d'Alboraia han organitzat la IV Mostra de Teatre Local contra el càncer amb diverses actuacions benèfiques per a recaptar fons i lluitar contra aquesta malaltia\nLa primera cita va ser divendres passat. La segona tindrà lloc el dia 24 a les 20:00 hores amb l'obra 'Sels de Novensà' de la companyia L'Alqueria de l'Horta. L'última cita d'aquesta IV Mostra de Teatre serà un concert a càrrec de la Societat Musical d'Alboraia que tindrá lloc el dissabte 3 de març. Totes les actuacions se celebraran en l'Auditori Municipal d'Alboraia.\nPublicat per APC a 12:33 Cap comentari: Enllaços a aquest missatge\nPublicat per APC a 11:50 Cap comentari: Enllaços a aquest missatge


Bicis per subscripció, un model empresarial en auge| betevé\nEl servei inclou l'assegurança contra els robatoris, un dels factors que més preocupa els usuaris de la bicicleta\nÍngrid Colomer | diumenge, 13 de juny del 2021, a les 18.35\nTenir una bicicleta en exclusiva, sense el maldecap del manteniment o els possibles robatoris a canvi d’una quota mensual. Aquesta és el reclam principal de les empreses de bicis per subscripció, un nou model de negoci que, ara per ara, ofereixen tres empreses a Barcelona: Kleta, Swapfiets i recentment Cabify, a través de Bive.\nNosaltres proposem que el client només hagi de pedalar. De tota la resta ens n’encarreguem nosaltres”\nMarta de Eusebio, cap d’Operacions Cabify Bive\nEl robatori de bicicletes és un dels factors que més preocupa els usuaris. El fet que aquestes empreses disposin d’una assegurança que cobreix aquesta garantia, també impulsa la contractació del servei.\nEl nostre servei resol un problema molt habitual aquí a Barcelona: la por que et robin la bici”\nFalk Siegel, cofundador de Kleta\nEl perfil d’usuaris són majoritàriament persones que volen provar la bicicleta com a mitjà de transport abans de comprar-ne una o que estan cansats dels inconvenients del servei de lloguer compartit i ara volen una bicicleta només per a ells. Les empreses asseguren que el perfil és molt variat: “Bàsicament, són persones que fan servir la bici com a vehicle de diari, també venen famílies que volen disposar de la bici per passejar els caps de setmana amb els nens, expliquen.\nLes subscripcions es multipliquen\nEls amants de la mobilitat sostenible veuen en el lloguer per subscripció una opció molt atractiva. De fet, l’empresa Kleta ha confirmat a betevé que en només uns mesos ha passat de tenir 20 bicicletes actives a tenir-ne 400. Tant Swapfiets com Cabify també han confirmat que els seus usuaris creixen dia a dia, tot i que han preferit no revelar el nombre d’usuaris que tenen actualment.\nPer menys de 20 euros pots tenir una bici amb tots els serveis inclosos ”\nJavier Agustí, encarregat de Swapfiets\nUn model de negoci que complementa el Bicing\nAquest servei no neix com a competència del Bicing o de les bicicletes compartides. Es defineixen com a complement de l’empresa municipal. “Bicing ha fet una gran tasca per introduir la bicicleta a la ciutat i per permetre que tothom hi tingui accés. La nostra funció és complementar aquest servei.”, ha explicat Marta de Eusebio, cap d’Operacions de Cabify Bive.\n— bicicleta — contaminació atmosfèrica — vehicles mobilitat personal


News :: EL PROGRAMA PER A L’ATENCIÓ INTEGRAL A PERSONES AMB MALALTIES AVANÇADES CELEBRA 10 ANYS\nEL PROGRAMA PER A L’ATENCIÓ INTEGRAL A PERSONES AMB MALALTIES AVANÇADES CELEBRA 10 ANYS\nEl programa impulsat per “la Caixa” Atenció Integral a Persones amb Malalties avançades celebra el seu desè aniversari havent atès a 36.000 persones que es trobaven en situació de final de vida i més de 48.700 familiars a tota Catalunya.\nLa Fundació Catalana d’ELA Miquel Valls va entrar com a Equip d’Atenció PsicoSocial (EAPS-FMQV) d’aquest programa l’any 2015, sent l’únic especialitzat només en ELA, atenent des del Departament de Psicología, totes les persones afectades, familiars, i assessorant als serveis mèdics, assistencial i d’atenció que també donen suport als afectats per aquesta malaltia.\nDurant aquesta dècada s’ha anat ampliant aquest programa fins a arribar a 42 equips de suport domiciliari EAPS a tot Espanya, 9 dels quals a Catalunya. Atenent a tot el país unes 175.000 persones que pateixen o han patit una malaltia avançada i més de 239.000 familiars d’aquests. El programa d’Atenció Integral a Persones amb Malalties Avançades realitza una atenció psicosocial en l’àmbit de les cures pal·liatives per a persones a final de vida i els seus familiars a través de professionals en psicologia, treball social, infermeria, personal sanitari i voluntaris, entre d’altres.\nL’EAPS-FMQV està format per professionals en psicologia i voluntaris de la Fundació Miquel Valls i ofereix atenció psico-social-espiritual a les persones afectades d’ELA i les seves famílies, en col·laboració amb els equips d’atenció a aquestes patologies d’organitzacions públiques o concertades (centres hospitalaris, centres sociosanitaris, PADES, etc). La finalitat d’aquest suport és una atenció integral, cobrint les necessitats i les demandes en les àrees de l’atenció emocional, espiritual i social dels pacients i les seves famílies, de l’atenció al dol i oferint suport als professionals dels equips sanitaris, complementant la seva actuació i coordinant totes les intervencions.\nEn motiu d’aquests 10 anys han entrevistat a l’Agustín, afectat d’ELA, la seva filla Laura i la Sandra, psicòloga de la Fundació i membre de l’EAPS-FMQV, en que parlen d’aquest programa i de l’atenció que dóna. Fes clic aquí per llegir l’entrevista sencera.\nI finalment, per concloure aquest any d’aniversari, el 18 de novembre va tenir lloc a CaixaForum Barcelona l’acte de commemoració d’aquests 10 anys on es van fer diferents parlaments de professionals del programa, experts en cures pal·liatives, persones ateses i voluntaris entre d’altres persones que formen aquest important programa. Per finalitzar l’acte, es va fer un reconeixement a tots els Equips d’Atenció PsicoSocials, entre ells el de la Fundació Miquel Valls.\n10/08/2020 - ES BUSQUEN PERSONES AFECTADES D’ELA PER DOS ASSAIGS QUE COMENÇARAN EN ELS PRÒXIMS MESOS\n22/06/2020 - GRACIES PELS GESTOS PER L’ELA EN EL DIA MUNDIAL D’AQUESTA MALALTIA\n16/06/2020 - FES UN DONATIU PEL DIA MUNDIAL DE L’ELA I T’ENVIAREM EL LLIBRE “LA MIDA JUSTA” DE JOSTEIN GAARDEN\n15/06/2020 - EN EL DIA MUNDIAL DE L'ELA, "FES UN GEST PER L'ELA"!


Una polsera amb GPS, l’últim complement per a l’app ‘Durcal’ - Altaveu el diari digital d'Andorra\nAquesta aplicació, pensada per tenir cura dels padrins i interconnectar les famílies, ha llançat aquest nou dispositiu que permet la localització en temps real dels seus portadors\n18/08/2021 (13:21 CET)\nLa nova polsera de l'app Durcal\nFa sis mesos que l’aplicació Durcal va iniciar el seu recorregut, i ja compta amb vuit milions de descàrregues. Ara, aquesta aplicació llança la seva primera polsera, que servirà de complement per a la seva funcionalitat de tenir cura de la família a distància i que permetrà veure la localització en temps real.\nLa polsera és un dispositiu que té un localitzador GPS a temps real integrat, i que s’ha desenvolupat buscant dos objectius concrets. D’una banda, posar la teleassistència a l’abast de totes les persones, independentment d’on visquin. I, d’altra, facilitar el seu accés també econòmicament.\nUna de les principals característiques és que compta amb un disseny funcional i minimalista, que s’apropa més als ‘smartwatch’ que als dispositius de cura en remot, amb una aparença molt mèdica. Està pensada i dissenyada pels més grans i nens, i una de les seves principals funcionalitats és el botó d’ajuda i el sistema de detecció de caigudes, ambdós casos connectats a una central receptora d’alarmes. Des d’aquí és d’on es trucarà a l’usuari que ha pres el botó, per identificar l’emergència i actuar amb rapidesa, en una acció coordinada amb els Serveis d’Emergència d’Andorra.\nAixí mateix, s’envia la ubicació de la polsera als familiars, per tal que coneguin on es troba la persona que ha demanat ajuda. A més, el dispositiu no necessita que l’usuari porti el mòbil a sobre, la qual cosa facilita el seu ús per a les persones grans i els nens, no sempre pendents del seu telèfon. Actualment, la llista d’espera per aconseguir-la és de 16.000 persones.\nEl CEO de Durcal, l’andorrà Guillem Viladomat, explica que l’app vol “democratitzar la teleassistència”. El seu preu baix, de 19 euros al mes, és un bon exemple d’aquest objectiu. A més, s’entrega sense cap cost afegit a les 24 hores d’haver efectuat la compra, preparada per utilitzar-se amb sols treure-la de la capsa.\n“No volem que cap persona es quedi enrere per no poder accedir econòmicament a aquest tipus de dispositius, habitualment amb un cost elevat”\n“Volem que totes les famílies que necessitin tenir cura d’una persona puguin fer-ho amb Durcal”, comenta Viladomat. “No volem que cap persona es quedi enrere per no poder accedir econòmicament a aquest tipus de dispositius, habitualment amb un cost elevat”, explica el CEO, que va desenvolupar Durcal per poder cuidar millor de la seva àvia. A més, també indica que el seu disseny s’ha pensat perquè “no s’assenyali ningú per portar una polsera de teleassistència”.\nPer iniciar aquest projecte, s’han seleccionat 100 famílies andorranes per fer una prova pilot, on es testejaran cadascuna de les funcionalitats de la polsera. S’han escollit persones amb diversos perfils, per tal de poder tenir una representació de tot l’espectre del públic objectiu que podria utilitzar aquest dispositiu.\nUna parella que ha participat en aquesta prova, amb dos nens de set i cinc anys, han explicat que els agrada “la sensació de tranquil·litat que tenim quan anem al parc. Si s’allunyen, tot i que sigui segons, del nostre camp visual, sabem com i on estan en cada moment”. D’altra banda, si es pregunta a les famílies que la fan servir per als seus padrins, també s’exposa que els aporta molta calma. “Per mi, que no puc visitar la meva mare cada dia, és molt important saber que està bé en tot moment. Fins i tot, abans que m’avisi la seva cuidadora”, ha argumentat un dels usuaris que l’han poguda testejar.


L'OFIMAPE ha evitat més de 400 talls de subministrament energètic en dos anys\nDes de la seva creació, l'oficina ha atès gairebé 1.400 llars en situació de pobresa energètica\nL'Oficina Municipal d'Atenció a la Pobresa Energètica i Promoció de l'Eficiència Energètica (OFIMAPE), de l'Ajuntament de Terrassa, ha evitat des de la seva entrada en funcionament un total de 419 talls i/o baixes de subministraments en llars de famílies sense recursos. El passat mes de gener va fer dos anys de la posta en marxa d'aquest servei, impulsat pel Consistori amb l'objectiu de fer front a la problemàtica de la pobresa energètica i garantir el dret als subministraments d'electricitat, gas i aigua.\nEn aquests dos anys l'oficina ha atès un total de 1.392 llars en situació de pobresa energètica. En el 75% d'aquests casos s'han aconseguit acords amb les empreses de subministraments per a rebaixar el deute i/o tornar-lo de manera fraccionada i adaptada a les possibilitats econòmiques de cada cas, un dret que reconeix la llei 24/2015 en la relació contractual amb les empreses. En 419 casos ha negociat amb distribuïdores i comercialitzadores per evitar talls o baixes de subministraments. Quan ha calgut, l'oficina ha intervingut per restablir subministraments que ja s'havien donat de baixa per impagament.\nD'altra banda, l'oficina ha intervingut en 908 llars per tal de regularitzar connexions irregulars a les xarxes de subministraments, que posaven en perill les persones que viuen a la llar i/o el veïnat.\nUna altra línia d'actuació és la d'assessorar les famílies quan es detecta que es pot modificar el contracte o tarifa que tenen per pagar menys. Així, 978 llars han canviat els seus contractes del mercat lliure al mercat regulat amb la intervenció de l'oficina, i 768 han adequat la potència contractada, que estava per sobre de les seves necessitats.\nL'oficina també treballa en la promoció de l'eficiència energètica a les llars. En aquests dos anys s'han fet 2.384 assessoraments telefònics en aquest àmbit i s'han revisat 462 habitatges on s'havia detectat ineficiència energètica arran de les consultes i peticions que arriben a l'oficina. Totes les llars revisades reben un pack de material per augmentar la seva eficiència energètica, redundant en un estalvi i un major confort de les persones. Per a poder dur a terme aquesta prestació, l'oficina va crear durant el primer any de funcionament el Magatzem Elèctric Solidari, que al llarg d'aquests dos anys ha subscrit acords amb diferents empreses de la ciutat per tal que aquestes subministrin a l'Ajuntament materials de manera gratuïta o a preus reduïts. Actualment aquestes empreses són Elèctrica de Terrassa, Comercial Fontgas, Lamp, Circutor i Calci.\nCom a extensió de les seves activitats de prevenció, l'OFIMAPE ha realitzat 18 tallers i conferències obertes a tota la ciutadania amb l'objectiu de proporcionar als ciutadans diferents eines que facilitin una millor eficiència energètica a les seves llars. A banda d'aquestes activitats obertes, des de finals del 2017 s'estan duent a terme diferents tallers d'estalvi energètic d'assistència obligatòria per a les persones que reben ajuts per a pagar els subministraments. D'aquesta manera, es vol incidir en l'aprenentatge de les persones per tal que en un futur puguin autogestionar-se.\nEl model de l'OFIMAPE ha servit d'experiència de bones pràctiques per a altres ajuntaments. En aquests dos anys, l'oficina ha assessorat i ha atès consultes de 35 ajuntaments de tot l'Estat.


Noelia Juan, del CEA Bétera, Subcampiona d’Espanya absoluta i campiona Sub-23 – BÉTERA – toda la información del Bétera, Valencia\nNoelia Juan, del CEA Bétera, Subcampiona d’Espanya absoluta i campiona Sub-23\nNoelia Juan, del CEA Bétera,…\nSòria va ser el territori escollit per a la celebració de la cita més important del duatló amb la Federació Espanyola de Triatló al nostre país, el Campionat d’Espanya individual que se celebrava aquest passat dissabte, 13 d’abril, amb les categories cadet, júnior, sub 23, paratriatló i elit; així com el diumenge en els Grups d’Edat de distància Sprint i Estàndard.\nEl CEA Bétera també participava, aconseguint que Noelia Juan fóra la subcampiona d’Espanya absoluta i campiona Sub-23. D’aquesta manera, demostra que amb treball i esforç va conquistant noves metes més altes.\nA més a més, les xiques del CEA Bétera van quedar subcampiones Sub 23 i terceres per equips cadets.\nMés de 1.700 esportistes van formar part d’una prova esportiva del màxim nivell que se celebrava en el cor de la Ciutat Europea de l’Esport 2019, amb eixida i meta en la plaça Mariano Granados. Allí el públic va poder viure de prop l’emoció de les competicions, seguir l’evolució del segment ciclista a través d’una pantalla gegant i aprofitar la instal·lació d’una graderia per a disfrutar d’hores d’espectacle.\nD’aquesta manera, Sòria era la cita dels campions, no solament per la quantitat de títols a entregar, sinó també per la resolució de la cinquena i última jornada de la Lliga Nacional de Clubs de Duatló, i sobretot, pel colorit i el magnífic ambient esportiu que es va poder respirar per la ciutat.\nL'any XVIII - edició nº 7556 dies - Etapa II


Vicente-Ruiz: “Som el partit de la unitat enfront dels ‘tasazos’ de l’esquerra”\nLa secretària general del Partit Popular de la província de Castelló, Elena Vicente-Ruiz, ha assegurat que “som l'únic partit que defensa sense complexos la unitat d'Espanya, la defensa de la Constitució i de l'Estat de Dret. Així, amb la mateixa fermesa, els alcaldes i regidors del PPCS seguirem units per a frenar els ‘tasazos’ de l'esquerra”.\nVicente-Ruiz ha indicat, en la reunió comarcal que els populars han mantingut aquest matí a Xilxes, que “hem estat des del primer moment al costat de les famílies i els petits comerços per a frenar el ‘tasazo’ de les brosses. Solament gràcies a la pressió dels nostres representants en el consorci hem aconseguit que PSOE i Compromís retiraren la seua proposta d'incrementar per segona vegada en menys d'un any la taxa”. No obstant açò, “com la proposta que ha tirat endavant no ens sembla suficient, hem presentat al·legacions perquè els comerços xicotets paguen encara menys i que les cotxeres de menys de 200 metres quadrats queden exemptes del pagament de la taxa”.\nAmb el govern del Botànic, els ‘tasazos’ s'han convertit en alguna cosa habitual. A la idea d'implantar la taxa al turisme, cal sumar també la taxa de les brosses que PSOE i Compromís han incrementat un 30% en la zona sud de la província, la taxa per a les proves esportives que el Consell ha congelat per la pressió social, o els impostos de successions i de patrimoni que el govern de Ximo Puig i Mónica Oltra han augmentat en aquesta legislatura.


AulaMèdia. Consum i models socials. [Anna Picon]\nConsum i models socials\nDe vegades els anuncis no són el que semblen i van dirigits a nosaltres més del que pensem. L’encriptació de comportaments a seguir, de models socials i de formes d'activar la nostra capacitat de consum és molt més subtil. És el cas de l'anunci del Peugeot on el target som nosaltres i no pas els individus de l'Índia.\nL'espot televisiu del cotxe Peugeot 206 ens mostra un noi hindú que veu un cotxe abandonat i de sobte s'aixeca, té una idea!, i treballa i treballa, donant-li cops, fonent-lo, fins que finalment s’assembla al que hi ha en un fulletó publicitari de cotxe que ell té, el Peugeot 206. Es passeja amb el cotxe abonyegat però, això sí, amb la forma de moda que proposa el fulletó. Ho fa amb els amics molt orgullosos del cotxe, davant d’una noia i el seu acompanyant, que deixen de parlar en veure'ls. La noia els mira amb admiració. Queden bocabadats!\nÉs un exemple molt clar de publicitat on el cotxe és un fetitxe. Per a ell no és només un mitjà de transport, sinó quelcom més, quelcom que li dóna importància, li dóna estatus. Es tracta d'un valor de canvi que va molt més enllà del valor d'ús per a desplaçar-se. L'anunci ho deixa clar, ja que quan passa el noi amb el cotxe davant la noia amb els amics, la mira amb seguretat i i poderosament. Llavors la noia deixa de parlar amb el seu acompanyant i els va seguint amb la mirada, amb admiració. Fins i tot ell els va seguint també bocabadat.\nL'anunci es basa en la lògica mercantil, en la qual la identitat de la persona es fonamenta en el que pot adquirir. Nosaltres podem adquirir el cotxe, el noi hindú no pot. A Orient s'està promocionant la societat de consum, és un mercat a explotar. De totes formes els hindús són prou llestos i creen les seves indústries: Bollywood, o cotxes de la marca Tata.\nAquest i molts anuncis de cotxe produeixen una homogeneïtzació dels desitjos del públic, d'acord amb les teories de l'escola de Frankfurt; als “poderosos” els interessa crear una subcultura on puguin dominar la població, les masses. En aquest cas és el culte a anar a la última en temes de consum i moda. També hi ha un doble joc: és el Tercer món que vol anar a la moda d'Occident, primer món. No es vol quedar enrere, encara que sigui amb imitació amb un cotxe de segones o de terceres trucat. D'aquí l'esforç del noi en “polir” el cotxe. Quan nosaltres veiem l'anunci, pensem: hem d’aprofitar per anar a la última, perquè nosaltres sí que tenim l’oportunitat, i no amb un cotxe de segones o terceres (com el Tercer món), sinó de primera!\nEn lloc de desenvolupar la capacitat crítica de les persones, provoquen mentalitats rígides i homogeneïtat psíquica i cultural. No és un instrument d'alliberament, sinó d'alienació. En aquest anunci, primer món i tercer món, o entre castes a l’Índia. Així les persones no tenen consciència de la seva posició social (també al primer món, és clar), de les estructures d'opressió (grans multinacionals), dels valors que transmeten com si fossin els únics possibles (consum, masclisme), ni de la ideologia capitalista. Sotmet a les estructures de poder econòmic, reafirma en el Tercer món la inferioritat de la dona, o recupera aquesta inferioritat, en el cas del primer món. La difusió massiva de la publicitat, mítings polítics, etc., a través dels mitjans de comunicació aconsegueixen que la població vagi acceptant acríticament les estructures de persuasió. Per això els mítings polítics cada cop tenen menys contingut “literari”, i donen més importància a la posada en escena. Silvia Hinojosa en el seu article (¿Mítines o shows? La Vanguardia, 29 de novembre de 2009) comenta: “Los partidos políticos preparan sus actos públicos, con una escenografía más próxima al show de televisión que al mitin tradicional, y entre tanto cañon de luz y efectos especiales, entre tanto ejercicio circense, la palabra pierde protagonismo”.\nEs basen en la cultura de masses, una pseudocultura amb la missió de dirigir-se al que és instintiu, que no necessita ser conceptualitzat, sinó simplement percebut. Les persones s'identifiquen amb unes pautes de conducta que asseguren el manteniment de l'ordre social. Aquestes pautes de conducta s'imposen amb uns continguts repetits i estàndards, la imitació a Occident en aquest cas.


Vigència i urgència del fet comunitari - Bisbat de Terrassa\nVigència i urgència del fet comunitari\nVigència i urgència del fet comunitari http://bisbat.semicinternet.com/ca/bisbe/cartes-dominicals/vigencia-i-urgencia-del-fet-comunitari http://bisbat.semicinternet.com/@@site-logo/logo-bisbat-de-terrassa.png\nAvui us convido a reflexionar novament sobre el fet de construir comunitats. “Construir”, aquest verb d’un sentit immediat tan material, el Papa Francesc el va proposar als cardenals poc després de la seva elecció. Es tracta de construir edificis –casa de Déu i de la comunitat cristiana- però sobretot és urgent, avui, construir comunitats.\nLa Sagrada Escriptura ens mostra com Déu escull un poble. El seu designi de salvar-nos comunitàriament i per això aplega homes i dones en un sol poble, el nou poble de Déu que és l’Església. L’Església de Jerusalem, segons el llibre dels Fets dels Apòstols, és una comunitat que viu una gran comunió fraterna, que comparteix, que prega, que evangelitza, que serveix, que escolta la Paraula, que celebra la Fracció del Pa (eucaristia). El mateix podem dir de l’Església d’Antioquia, la principal entre les Esglésies nascudes en el si de la gentilitat en els primers temps.\nPotser ens anirà bé reflexionar sobre algunes realitats humanes que tot i tenir alguns elements en comú, no es poden considerar ben bé una comunitat cristiana. La comunitat, en primer lloc, no és fonamentalment una estructura externa, sinó una realitat interior, una forma de relació entre les persones. Tampoc no és una realitat només jurídica. Aquestes coses –que són també necessàries- per elles mateixes no creen vincles de fraternitat.\nLa comunitat no és tampoc una mena de club selecte de persones afins. Al contrari, la heterogeneïtat i el pluralisme són condicions essencials per a una comunitat cristiana. Jesús va convocar persones ben diferents quan a edat, tendències polítiques, posició social, temperament...\nLa comunitat no és tampoc un equip de treball, és a dir, un conjunt de persones unides per uns objectius, que en principi són externs a les pròpies persones. En realitat, la finalitat principal de la comunitat cristiana és la comunió profunda dels seus membres amb Déu Pare, amb Crist, amb l’Esperit Sant i entre els seus mateixos membres. En una comunitat cristiana el més important són les persones concretes, abans que les seves funcions en el si del grup.\nLa comunitat cristiana no és un grup terapèutic (encara que guareixi), no és primordialment un grup de suport (encara que doni suport), ni és només un refugi afectiu (encara que doni escalf humà). Perquè un grup de persones arribi a ser comunitat és imprescindible que se sentin interdependents. Els estudiosos del fet comunitari diuen que perquè un grup de persones arribi a ser una comunitat madura és imprescindible que se sentin i siguin interdependents. Cal superar la dependència com a mera submissió; la antidependència, com a reacció adolescent per contraposició a la dependència; la independència, que en aquest àmbit seria una relació sense compromís, per poder arribar a la interdepedència. En aquesta relació cada membre del grup té el mateix dret d’individualitat i d’autodeterminació i dóna el millor de si mateix a favor del projecte comú. El que és meu i el que és teu es complementen en el que és nostre.\nQue és, doncs, ser comunitat cristiana? Si tornem a l’Església primitiva, hi trobarem una bona definició a la Sagrada Escriptura: Ser comunitat és “tenir un sol cor i una sola ànima” (Fets 4,32). El que això vol dir serà objecte d’un proper comentari setmanal.


Petites gotes fredes tremolant. Roger Casero Gumbau. Girona: Madrid - Barça: el passadís\nEl Reial Madrid és el just campió de la Lliga '07-08 perquè ha estat l'equip més fiable, més regular, al llarg de tota la temporada. Coincideix la jornada d'avui, justament la posterior a la de la proclamació matemàtica del Reial Madrid com a campió, amb el derby entre el blancs i blaugranes. Aquesta circumstància ha generat molta literatura des de fa setmanes, primer especulativa sobre si s'havia d'arribar a aquesta situació o si era millor la proclamació del Reial Madrid justament després del partit amb el Barça; després sobre el contingut humiliant o heroic, amb un component de vanitat, que podria tenir en passadís d'honor que els jugadors blaugrana han de fer a la sortida dels jugadors merengues al seu camp...\nQue els jugadors del Barça facin el passadís als jugadors del Reial Madrid, en tant que campions, no ha de ser, pels blaugrana, un gest d'humiliació, ni tan sols de penitència: el passadís ha de ser tan sols un gest de respecte i reconeixement de la victòria, pels seus propis mèrits, del (màxim) rival al campionat de la regularitat.\nHa de ser un gest de noblesa i esportivitat i així l'han de rebre també els jugadors blancs; no ho han d'entendre com una fustigació al (màxim) rival.\nÉs per aquest motiu que no comparteixo l'opinió dels que interpreten el passadís com un acte de penitència dels jugadors blaugrana pels seus mals resultats; la penitència, en tot cas, que vingui acabada la competició amb la renovació de l'equip, o serà la fase prèvia de la Lliga de Campions si no es classifica, finalment, segon a la lliga.\nPel que fa al Reial Madrid, si vol humiliar al Barça ja sap què ha de fer: guanyar per golejada, i viceversa... Encara que una victòria del Barça pel Reial Madrid seria un mal menor. I és que la redempció blaugrana exigeix, pel que sembla, un preu més elevat, i no passa precisament pel (màxim) rival, sinó pel Barça mateix...\nPublicat per Roger Casero Gumbau a 7.5.08\nEtiquetes: barça, esports